Ukrainağa gumanitar yardımğa ABden 110 million yevro
110 мільйонів євро від ЄС на гуманітарну допомогу Україні
Cenkten zarar körgen ealini destek etmek içün Avropa Eyyeti Ukrainağa 110 million yevrolıq gumanitar yardım ayıra. Avropa eyyetiniñ saytında bu aqqında haber berdiler. Paranıñ eñ büyük qısmı – 100 million yevro – Ukrainadaki missiyalarğa üleştirilecektir. Ayırılğan para, ABniñ gumanitar ortaqlarına ealige kerekli hızmetler ve yardım vaqtında bermege imkân berecek. Şu cümleden, para ödemelerini yapmağa, tibbiy ya da ruhiy ve içtimaiy yardım etmege, insanlarnı aş, suv ve evnen temin etmege iman berecek. Daa 10 million yevro, Moldovağa köçip kelgen ukrain vatandaşlarını destek etmege yollanacaqtır.  Umumen 2022 senesi kiçik aydan berli Avropa eyyeti, Ukrainadaki cenkten zarar körgen ealige gumanitar yardım programmalarına 843 million yevro ayırdı. Olardan 785 million yevro Ukraina içün ve 58 million yevro Moldovağa köçip kelgen ukrain vatandaşları içün.
Для підтримки постраждалого від війни населення Європейська комісія виділяє Україні 110 мільйонів євро на гуманітарну допомогу. Про це повідомляє сайт Єврокомісії. Більша частина суми – 100 мільйонів євро – буде направлена на місії в Україні. Транш дасть змогу гуманітарним партнерам ЄС вчасно надавати населенню необхідні послуги та допомогу. Зокрема, здійснювати грошові виплати, надавати медичну або психосоціальну підтримку, а також забезпечувати людей їжею, водою та житлом. Ще 10 мільйонів євро буде спрямовано на підтримку українських шукачів притулку у Молдові та приймаючих їх громад. Загалом з лютого 2022 року Європейська комісія виділила 843 мільйони євро на програми гуманітарної допомоги цивільному населенню, яке постраждало від війни в Україні. З них 785 мільйонів євро для України та 58 мільйонів євро – для українців, які виїхали до сусідньої Молдови.